sagorsarker/bangla-wikipedia huggingface dataset:
পি. বালচন্দ্রন

পদ্মনভন বালচন্দ্রন নায়র (; ২ ফেব্রুয়ারি ১৯৫২ - ৫ এপ্রিল ২০২১) ছিলেন একজন ভারতীয় লেখক, নাট্যকার, পরিচালক ও অভিনেতা। তিনি মালয়ালম সাহিত্য ও মালয়ালম চলচ্চিত্রে তার কাজের জন্য পরিচিত ছিলেন। তিনি ১৯৮৯ সালে "পাবম উসমান" নাটকের জন্য কেরল সাহিত্য অকাদেমি পুরস্কার এবং "প্রতিরূপঙ্গল" নাটকের জন্য কেরল পেশাদার নাটক পুরস্কার লাভ করেন। তার রচিত উল্লেখযোগ্য চলচ্চিত্র হল "উল্লাদাক্কাম" (১৯৯৪), "পবিত্রম" (১৯৯৫), "অগ্নিদেবন" (১৯৯৫), "পুনরধিবসম" (২০০০), ও "কাম্মাত্তি পাদম" (২০১৬)। ২০১২ সালে তিনি "ইবান মেঘরুপন" চলচ্চিত্র দিয়ে পরিচালক হিসেবে আত্মপ্রকাশ করেন। এছাড়া তিনি কয়েকটি চলচ্চিত্রেও অভিনয় করেন, তন্মধ্যে উল্লেখযোগ্য হল "ত্রিবন্দ্রুম লজ" (২০১২)। তিনি ২০২১ সালের ৫ই এপ্রিল বাইকমে তার নিজ বাড়িতে মৃত্যুবরণ করেন।
বালচন্দ্রন ১৯৫২ সালের ২রা ফেব্রুয়ারি কেরল রাজ্যের কোল্লাম জেলার ষষ্ঠমকোট্টায় জন্মগ্রহণ করেন। তার পিতা পদ্মনভ পিল্লাই এবং মাতা সরস্বতী বাঈ। তিনি ত্রিশূরের স্কুল অব ড্রামা অ্যান্ড ফাইন আর্টস থেকে স্নাতক সম্পন্ন করেন। তিনি এমজি বিশ্ববিদ্যালয়ের স্কুল অব লেটার্সে এবং পরে স্কুল অব ড্রামাতে অধ্যাপনা করতেন।
বালচন্দ্রনের অভিনয় জীবন শুরু হয় রিচার্ড অ্যাটনবারার ১৯৮২ সালের "গান্ধী" চলচ্চিত্রে অতিরিক্ত শিল্পী হিসেবে। তার অভিনীত অন্যান্য উল্লেখযোগ্য চলচ্চিত্র হল "ত্রিবন্দ্রুম লজ" (২০১২), "থ্যাংক ইউ" (২০১৩), "সাইলেন্স" (২০১৩), "চার্লি" (২০১৫)। তাকে সর্বশেষ মম্মুট্টি অভিনীত রাজনৈতিক থ্রিলার চলচ্চিত্র "ওয়ান"-এ দেখা যায়।
তার চলচ্চিত্র রচনার সূত্রপাত ঘটে মোহনলাল অভিনীত "আঙ্কল বান" (১৯৯১) দিয়ে। যদিও এটি একটি বিদেশি চলচ্চিত্রের মালয়ালম চলচ্চিত্ররূপ, তিনি তার পরবর্তী চলচ্চিত্র "উল্লাদাক্কাম" (১৯৯৪) দিয়ে তার বিশেষত্ব দেখান। তার রচিত "পবিত্রম" (১৯৯৫) চলচ্চিত্রটিতে দুই ভাই বোনের সম্পর্ক তুলে ধরা হয়েছে, যাদের বয়সের ব্যবধান প্রায় ৩০ বছর। এছাড়া তিনি "অগ্নিদেবন" (১৯৯৫), "পুনরধিবসম" (২০০০), ও "কাম্মাত্তি পাদম" (২০১৬) চলচ্চিত্রের চিত্রনাট্য রচনা করেন। ২০১২ সালে মালয়ালম মহাকবি পি. কুনিরামন নায়রের জীবনীনির্ভর "ইবান মেঘরুপন" চলচ্চিত্র দিয়ে পরিচালক হিসেবে আত্মপ্রকাশ করেন। এটি তার একমাত্র পরিচালিত চলচ্চিত্র।
নাট্যকার হিসেবে তিনি "পাবম উসমান" নাটকের জন্য সর্বাধিক পরিচিত। এই রচনার জন্য তিনি কেরল সাহিত্য অকাদেমি পুরস্কার লাভ করেন। এছাড়া একই বছর তিনি "প্রতিরূপঙ্গল" নাটকের জন্য কেরল পেশাদার নাটক পুরস্কার লাভ করেন।
তিনি শ্রীলতার সাথে বিবাহ বন্ধনে আবদ্ধ হন। এই দম্পতির দুই সন্তান রয়েছে, তারা হলেন শ্রীকান্ত ও পার্বতী।
তিনি ২০২১ সালের ৫ই এপ্রিল ৬৯ বছর বয়সে বাইকমে তার নিজ বাড়িতে মৃত্যুবরণ করেন।
মুজামুল কবির

আল মুজামুল কবির (; ইংরেজি:"Al-Mu'jam al-Kabir") হল হাদিসের একটি সুপরিচিত সংকলন গ্রন্থ যা প্রসিদ্ধ মুহাদ্দিস ইমাম তাবারানি (৮৭৪-৯৭১ খ্রি:, ২৬০-৩৬০ হি:) প্রণীত । এটি 'মুজামু আল-তাবারানি' নামে তার তিনটি সিরিজের একটি । সিরিজের অন্য দুটি গ্রন্থ হল "আল মুজামুল আওসাত" ও "আল মুজামুস সাগির" ।
এটি বৃহত্তর হাদিস সংকলনগুলির মধ্যে একটি । এতে মাকতাবা শামিলা অনুসারে প্রায় ষোল হাজার (১৬০০০) হাদিস অন্তর্ভুক্ত রয়েছে ।
গ্রন্থটি বিশ্বের বিভিন্ন প্রকাশনী প্রতিষ্ঠান বিভিন্ন ভাষায় প্রকাশ করেছে:
ধলাগলা সুইবাতাসি

ধলাগলা সুইবাতাসি অ্যাপোডিডি বর্গের পাখি। এটি ঘণ্টায় প্রায় ১৭০ কি.মি পর্যন্ত উড়তে পারে। বাতাসি পাখির মধ্যে এ প্রজাতি সবচেয়ে বড়।
তারা পাহাড় বা ফাঁকা গাছে পাথরের খাঁড়িতে তাদের বাসা তৈরি করে। তারা বেশিরভাগ সময় মাটিতে বসে থাকে। বাতাসে উড়ে থাকতে পছন্দ করে না। তারা পোকামাকড়, মাছি, মৌমাছি এবং গুবরে পোকা, উড়ন্ত পোকামাকড় খায়।
ধলাগলা সুইবাতাসি একটি পরিযায়ী পাখি। মধ্য এশিয়া এবং দক্ষিণ সাইবেরিয়ায় প্রজনন হয়। শীতকালে ভারতীয় উপমহাদেশ, দক্ষিণ-পূর্ব এশিয়া এবং অস্ট্রেলিয়ায় চলে আসে। এ পাখিটি পশ্চিম ইউরোপ এবং নরওয়ে, সুইডেন এবং গ্রেট ব্রিটেনে খুব কমই দেখা যায়।২০১৩ সালের জুন মাসে ২২ বছর পর গ্রেট ব্রিটেনে এ পাখিটি দেখা যায়। এটি পরে একটি বায়ুকলে উড়ে মারা যায়।এর মৃতদেহ বর্তমানে একটি জাদুঘরে সংরক্ষিত আছে।
ধলাগলা সুইবাতাসির পাখা  প্রায় ২০ সেমি লম্বা হয়। এ পাখির ওজন ১১০ থেকে ১২০ গ্রাম এর মধ্যে হয়। পাখিটি দেখতে  ধূসর-বাদামী বর্ণের হয়। গলার রং সাদা।লেজের রং সাদা-কালো।
আমস্টারডাম জাদুঘর

আমস্টারডাম জাদুঘর, যা ২০১২ সাল অবধি আমস্টারডামের ইতিহাসবিদ যাদুঘর নামে পরিচিত ছিলো, এটি মূলত আমস্টারডামের ইতিহাস সম্পর্কে একটি সংগ্রহশালা । ১৯৭৫ সাল থেকে, এটি কালভেরস্র্যাট এবং নিউওজিজিডিস ভুরবার্গওয়ালের মধ্যবর্তী শহরে এতিমখানায় অবস্থিত।
জাদুঘরটি চালু হয়েছিল ১৯২৬ সালে ওয়াগে, যা ১৫ শতাব্দীর আমস্টারডামের শহর গেটগুলির একটি। এটি ১৯৭৫ সাল থেকে একটি প্রাক্তন মঠে  অবস্থিত, যা ১৯৮১ সাল থেকে আমস্টারডামের পৌরসঙ্ঘশাসিত এতিমখানা হিসাবে ব্যবহৃত হওয়া শুরু হয়। ভবনটি হ্যান্ড্রিক এবং তার পুত্র পিটার ডি কিজার দ্বারা সম্প্রসারিত হয়েছিল,এরপর জ্যাকব ভ্যান ক্যাম্পেন ১৬৩৪ সালে পুনর্নির্মাণ করেছিলেন। এতিমখানাটি ১৯৬০ সাল পর্যন্ত এই ভবনে পরিচালিত হয়েছিল। 
মধ্যযুগ থেকে বর্তমান সময় পর্যন্ত আমস্টারডামের ইতিহাস সম্পর্কিত বিভিন্ন দলিল যাদুঘরে প্রদর্শিত হয়। অনাথ আশ্রমের অনেকগুলি গৃহসজ্জার সামগ্রী প্রদর্শন করা হয়, যেমন আমস্টারডামের প্রাক্তন শাসন গৃহ "রাস্প হাউস" -এর সাথে সম্পর্কিত নিদর্শনগুলি যেখানে বন্দীদের  করতাল তৈরির জন্য কাঠ কাটতে বাধ্য করা হয়েছিল। ২০১১ সালের হিসাবে, যাদুঘরটি বিভিন্ন ভবন এবং সংরক্ষণাগার স্থানগুলিতে রাখা ৭০০০০ বস্তু নিয়ন্ত্রণ করে । এর মধ্যে আনুমানিক২৫০০০ এর ছবি তোলা হয়েছে এবং ইন্টারনেটে মানুষজনের কাছে লভ্য।
মুজামুল আওসাত

আল-মুজামুল আওসাত (;ইংরেজি:"Al-Muzamul Awsat"), হাদিস বর্ণনাকারী মহান ইমাম আত-তাবারানি (৮৭৪-৯৭১ খ্রি:, ২৬০–৩৬০ হি:) রচিত একটি বিখ্যাত হাদিস গ্রন্থ ।
এতে মাকতাবা শামিলা অনুসারে প্রায় সাড়ে নয় হাজার (৯৫০০) হাদিস রয়েছে । এটি হাদিসের অন্যতম প্রধান গ্রন্থ যা ইমাম আত-তাবারানি রচিত তার অন্যান্য মুজাম গ্রন্থের ধারাবাহিক পাশে রচিত । গ্রন্থটিতে সহিহ (বিশুদ্ধ সনদ সংবলিত), দাইফ (দুর্বল সনদ সংবলিত) এবং মাওদো (বানানো) বর্ণনা রয়েছে । 
গ্রন্থটি বিশ্বের বিভিন্ন প্রকাশনী প্রতিষ্ঠান বিভিন্ন ভাষায় প্রকাশ করেছে:
উন্নয়ন ও শান্তির জন্য আন্তর্জাতিক ক্রীড়া দিবস

উন্নয়ন ও শান্তির জন্য আন্তর্জাতিক ক্রীড়া দিবস (আইডিএসডিপি) হলো সামাজিক পরিবর্তন আনতে , সম্প্রদায় বিকাশ ঘটাতে এবং শান্তি ও  সহযোগিতা বৃদ্ধিতে খেলাধুলার ক্ষমতার বার্ষিক উদ্‌যাপন ।
২০১৩ সালের ২৩ আগস্ট জাতিসংঘের সাধারণ অধিবেশনে আন্তর্জাতিক অলিম্পিক কমিটির প্রস্তাবে সায় দিয়ে ৬ এপ্রিল কে আন্তর্জাতিক ক্রীড়া দিবস ঘোষণা করে। সেই ঘোষণা অনুসারে  ২০১৪ সাল থেকে বিশ্ব জুডে জাতিসংঘ স্বীকৃত অন্যান্য দিবসের মতো আন্তর্জাতিক ক্রীড়া দিবস উদযাপিত হচ্ছে।
উল্লেখ্য, ১৮৯৬ সালের এই তারিখে গ্রীসের অ্যাথেন্সে আধুনিক যুগের প্রথম অলিম্পিক গেমগুলির উদ্বোধনের স্মরণে স্থির করা হয়।.
২০১৩ সালের ২৩ আগস্ট জাতিসংঘের সাধারণ পরিষদ  রেজোলিউশন- ৬৭/২৬৬ অনুযায়ী ৬ এপ্রিল “উন্নয়ন ও শান্তির জন্য আন্তর্জাতিক ক্রীড়া দিবস” হিসাবে ঘোষণার সিদ্ধান্ত নেয়। এর স্মরণে জাতিসংঘ "রাষ্ট্রসমূহকে, জাতিসংঘের সিস্টেমকে এবং বিশেষত 'স্পোর্টস ফর ডেভেলপমেন্ট অ্যান্ড পিস' সম্পর্কিত জাতিসংঘের কার্যালয়, আনুষঙ্গিক আন্তর্জাতিক সংস্থা এবং আন্তর্জাতিক, আঞ্চলিক ও জাতীয় ক্রীড়া সংস্থাগুলিকে, বেসরকারী সংস্থাসমূহ সহ সুশীল সমাজকে, বেসরকারী ক্ষেত্রের অন্যান্য সংশ্লিষ্ট সহযোগীদের সহযোগিতা,  উদ্‌যাপন ও চেতনা বৃদ্ধির জন্য কার্যকরী ভূমিকায়  অংশগ্রহণের আমন্ত্রণ জানায় যাতে “উন্নয়ন ও শান্তির জন্য আন্তর্জাতিক ক্রীড়া দিবস”  উদ্‌যাপনে সচেতনতা বৃদ্ধি হয়।
ওয়াসিম আহমেদ

ওয়াসিম আহমেদ (জন্ম: ২৪ ডিসেম্বর ১৯৯২) একজন পাকিস্তানি ক্রিকেটার । তিনি ২০১৬-১৭ কায়েদ-ই-আজম ট্রফিতে করাচি ব্লুজ এর হয়ে প্রথম শ্রেণির ক্রিকেটে অভিষিক্ত হন।
বুবাকারি সুমারে

বুবাকারি সুমারে (; জন্ম: ২৭ ফেব্রুয়ারি ১৯৯৯) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব লিল এবং ফ্রান্স অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৬–০৭ মৌসুমে, ফরাসি ফুটবল ক্লাব প্যারিসের যুব পর্যায়ের হয়ে খেলার মাধ্যমে সুমারে ফুটবল জগতে প্রবেশ করেছেন এবং পরবর্তীকালে পারি সাঁ-জেরমাঁর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব পারি সাঁ-জেরমাঁ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; পারি সাঁ-জেরমাঁ বি-এর হয়ে তিনি ৮ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি লিল ২-এ যোগদান করেছেন। ২০১৭–১৮ মৌসুমেই, তিনি লিলের মূল দলে অন্তর্ভুক্ত হয়েছেন।
২০১৪ সালে, সুমারে ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, সুমারে এপর্যন্ত ১টি শিরোপা জয়লাভ করেছেন, যা তিনি পারি সাঁ-জেরমাঁ বি-এর হয়ে জয়লাভ করেছেন।
বুবাকারি সুমারে ১৯৯৯ সালের ২৭শে ফেব্রুয়ারি তারিখে ফ্রান্সের নোয়াসি-লে-সেকে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি সেনেগালীয় বংশোদ্ভূত।
সুমারে ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৪ সালের ২৮শে অক্টোবর তারিখে তিনি বেলজিয়াম অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ২০১৮ সালে তিনি ফ্রান্স অনূর্ধ্ব-১৯ দলের হয়ে ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে সেমি-ফাইনালে তার দল ইতালি অনূর্ধ্ব-১৯ দলের কাছে ২–০ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছেন। তিনি ফ্রান্স অনূর্ধ্ব-২০ দলের হয়ে ২০১৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল মার্কিন যুক্তরাষ্ট্র অনূর্ধ্ব-১৮ দলের কাছে ৩–২ গোলের ব্যবধানে পরাজিত হয়ে উক্ত প্রতিযোগিতা হয়ে বিদায় নিয়েছিল; উক্ত প্রতিযোগিতায় তিনি মাত্র ১টি ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।
রবীন্দ্র মৈত্রী বিশ্ববিদ্যালয়

রবীন্দ্র মৈত্রী বিশ্ববিদ্যালয় বাংলাদেশের একটি বেসরকারি বিশ্ববিদ্যালয়। এটি কুষ্টিয়ার রাম চন্দ্র রায় চৌধুরী সড়কে অবস্থিত। ২০১৫ সালে বিশ্ববিদ্যালয়টি ইউজিসির অনুমোদন লাভ করে। বর্তমানে চারটি অনুষদের অধীনে বিশ্ববিদ্যালয়টির শিক্ষা কার্যক্রম পরিচালিত হচ্ছে।
২০১১ সালে কুষ্টিয়ার ইসলামী বিশ্ববিদ্যালয়ের আইন অনুষদের ডিন মোহাম্মদ জহুরুল ইসলামের নেতৃত্বাধীন ট্রাস্টি বোর্ডে শিক্ষা মন্ত্রণালয়ে "লিজেন্ড ট্রাস্ট ইউনিভার্সিটি" নামে একটি বিশ্ববিদ্যালয় তৈরির অনুমতি চেয়ে আবেদন করে। সে সময় বিশ্ববিদ্যালয় মঞ্জুরি কমিশনের পক্ষ থেকে ক্যাম্পাস পরিদর্শন করা হলেও অনুমোদন পেতে দেরি হতে থাকে। পরবর্তীতে ২০১৫ সালে কুষ্টিয়ার সংসদ সদস্য হাসানুল হক ইনু বিষয়টি প্রধানমন্ত্রী শেখ হাসিনার কাছে উত্থাপন করলে তিনি রবীন্দ্রনাথ ঠাকুরের নামে বিশ্ববিদ্যালয় করার পরামর্শ দেন।
পূর্বে কুষ্টিয়ার শিলাইদহে রবীন্দ্র বিশ্ববিদ্যালয়ের একটি ক্যাম্পাস হওয়ার কথা ছিল। কিন্তু ২০১৫ সালের ৮ মে শিলাইদহের কুঠিবাড়িতে রবীন্দ্রজয়ন্তীর এক অনুষ্ঠানে ইনু জানান, শেখ হাসিনা কুষ্টিয়ায় রবীন্দ্রনাথের নামে একটি পৃথক বেসরকারি বিশ্ববিদ্যালয় স্থাপনে সম্মতি দিয়েছেন।
১১ মে ইনু মন্ত্রীসভার বৈঠকে প্রস্তাবিত বিশ্ববিদ্যালয়ের জন্য চারটি নাম প্রস্তাব করলে শেখ হাসিনা "রবীন্দ্র মৈত্রী বিশ্ববিদ্যালয়" নামটি পছন্দ করেন। বিশ্ববিদ্যালয়ের ট্রাস্টি বোর্ড এ নামটি গ্রহণ করে এবং হাসানুল হক ইনুকে বোর্ডের চেয়ারম্যান করা হয়। ২০১৫ সালের ২৯ ডিসেম্বর বিশ্ববিদ্যালয়টি সরকারি অনুমোদন লাভ করে।
বিশ্ববিদ্যালয়টি একটি ট্রাস্টি বোর্ডের অধীনে পরিচালিত হয়, যার চেয়ারম্যান সাবেক তথ্যমন্ত্রী হাসানুল হক ইনু এবং ভাইস চেয়ারম্যান মোহাম্মদ জহুরুল ইসলাম। বর্তমানে বিশ্ববিদ্যালয়টির উপাচার্য হিসেবে দায়িত্ব পালন করছেন ইসলামী বিশ্ববিদ্যালয়ের সাবেক কোষাধ্যক্ষ মোঃ শাহজাহান আলী। আর কোষাধ্যক্ষ ও রেজিস্ট্রার হিসেবে দায়িত্ব পালন করছেন যথাক্রমে মোহাম্মদ মামুন এবং ইসমাত আরা খাতুন।
বিশ্ববিদ্যালয়টিতে ছাত্রীদের থাকার জন্য "প্যারীসুন্দরী হল" নামে একটি হল রয়েছে। নীল বিদ্রোহের অন্যতম নেত্রী প্যারীসুন্দরী দেবীর নামানুসারে হলটির নামকরণ করা হয়েছে। ২০১৯ সালের ৪ জুলাই হলটি উদ্বোধন করা হয়।
জাফিরুদ্দিন মিফতাহি

জাফিরুদ্দিন মিফতাহি (৭ মার্চ ১৯২৬ – ৩১ মার্চ ২০১১) ছিলেন একজন ভারতীয় মুসলিম পণ্ডিত ও আইনবিদ। তিনি দারুল উলুম দেওবন্দের ত্রয়োদশ প্রধান মুফতি এবং ইসলামি ফিকহ একাডেমির দ্বিতীয় সভাপতি হিসেবে দায়িত্ব পালন করেন। তিনি আজিজুর রহমান উসমানির ফতোয়া (ধর্মীয় রায়) সংকলন করেন, যার নাম ছিল "ফতোয়া দারুল উলুম দেওবন্দ" (১২ খন্ড)। তার রচনাবলীর মধ্যে রয়েছে, "ইসলাম কা নিজাম-ই-মাসাজিদ", "ইসলাম কা নিজাম ইফফাত-ও-আসমত" এবং "তারিখ-ই-মাসাজিদ" ইত্যাদি। তিনি আলিগড় মুসলিম বিশ্ববিদ্যালয়ের সুন্নি ধর্মতত্ত্ব বিভাগের বোর্ড অফ স্টাডিজের সদস্যও ছিলেন।
তিনি ১৯২৬ সালে দ্বারভাঙ্গায় জন্মগ্রহণ করেন। তিনি জামিয়া মিফতাহুল উলুমের প্রাক্তন ছাত্র ছিলেন এবং প্রায় পঞ্চাশ বছর দারুল উলুম দেওবন্দের দায়িত্ব পালন করেছিলেন। তিনি প্রায় এক লক্ষ ফতোয়া জারি করেছিলেন। ২০১১ সালের ৩১ মার্চ তিনি মারা যান।
জাফিরুদ্দিন মিফতাহি ১৯২৬ সালের ৭ মার্চ (২২ শা'বান ১৩৪৪ হিজরি) দ্বারভাঙ্গায় জন্মগ্রহণ করেন। তিনি বাড়িতে প্রাথমিক শিক্ষা লাভ করেন এবং নেপালের তেরাইয়ে মাদরাসা মাহমুদিয়ায় স্কুল শিক্ষা লাভ করেন। তিনি ১৯৩৩ থেকে ১৯৪০ সাল পর্যন্ত ছাপড়া ওয়ারিসুল উলুম মাদরাসায় আরবি ও ফার্সি ভাষায় মাধ্যমিক শিক্ষালাভ করেন। তিনি জামিয়া মিফতাহুল উলুম থেকে স্নাতক হন এবং এখানে তিনি ১৯৪০ থেকে ১৯৪৪ সাল পর্যন্ত হাবিবুর রহমান আজমি এবং আব্দুল লতিফ নোমানির সাথে পড়াশোনা করেন। তার অন্যান্য শিক্ষকদের মধ্যে রয়েছেন হুসাইন আহমদ মাদানি, সুলাইমান নদভি, মিন্নাতুল্লাহ রহমানি, আবুল হাসান আলী নাদভী এবং মুহাম্মদ তৈয়ব কাসেমি।
১৯৪৪ সালে স্নাতক হওয়ার পর তিনি জামিয়া মিফতাহুল উলুমে এক বছরের জন্য শিক্ষকতা করেন এবং এরপর লখনউয়ের মা'দানুল উলুমে চলে যান। সেখানে তিনি সেপ্টেম্বর ১৯৪৫ থেকে জানুয়ারি ১৯৪৮ এর মধ্যে তিন বছর শিক্ষকতা করেন। ১৯৪৮ সালের জানুয়ারি থেকে ১৯৫৬ সাল পর্যন্ত তিনি বেগুসরাই-এর দারুল উলুম মুঈনিয়া ও জামিয়া ইসলামিয়া তালিমুদ্দিনে শিক্ষকতা করেন। শাওয়াল ১৩৬৪ হিজরিতে তিনি সুলাইমান নদভির পরামর্শে লখনউয়ের নাদওয়াতুল উলামায় পড়তে যান এবং সেখানে কয়েক মাস পড়াশোনা করেন।
তিনি প্রথমে দারুল উলুম দেওবন্দে ফতোয়া সংকলনের জন্য নিযুক্ত হন। ১৯৬২ থেকে ১৯৭২ সালের মধ্যে তিনি আজিজুর রহমান উসমানির ফতোয়া বারো খণ্ডে সংকলন করেন। সফর ১৩৮৫ হিজরিতে দেওবন্দ বিশ্ববিদ্যালয়ের নির্বাহী পরিষদ তাকে "মাসিক দারুল উলুম"-এর সম্পাদকীয় লেখার জন্য নিয়োগ দেয়, যা তিনি সতেরো বছর ধরে ক্রমাগত লিখেছিলেন। ১৯৯৩ সালে দারুল উলুম দেওবন্দের দারুল ইফতা-তে তিনি প্রধান মুফতি হিসেবে নিযুক্ত হন; ২০০৮ সালের ২১ আগস্ট পর্যন্ত তিনি এই পদে দায়িত্ব পালন করেন। তিনি পঞ্চাশ বছর দেওবন্দে কাজ করেছিলেন এবং এক লক্ষ ফতোয়া জারি করেছিলেন। তিনি ২০০৮ সালের ২২ আগস্ট দেওবন্দ থেকে ২০০০ আইএনআর মাসিক পেনশনে অবসর গ্রহণ করেন যা তিনি আমৃত্যু পেয়েছিলেন।
তিনি ইসলামি ফিকহ একাডেমির প্রতিষ্ঠাতা ব্যক্তিত্ব ছিলেন এবং মুজাহিদুল ইসলাম কাসেমির পরে এর সভাপতি হন। তিনি আলিগড় মুসলিম বিশ্ববিদ্যালয়ের সুন্নি ধর্মতত্ত্ব বিভাগের বোর্ড অফ স্টাডিজের সদস্য ছিলেন।
তিনি ৩১ মার্চ ২০১১ তারিখে মারা যান। ১ এপ্রিল ২০১১ তারিখে আলিগড় মুসলিম বিশ্ববিদ্যালয়ের ধর্মতত্ত্ব অনুষদের সাবেক ডিন সৌদ আলম কাসেমি তার জানাজার নামাজ পড়ান।
তার রচনাবলীর মধ্যে রয়েছে:
চাবি (তড়িৎ)

চাবি (switch) হলো এমন একটি বৈদ্যুতিক যন্ত্র যা কোনো বিদ্যুৎ বর্তনীতে লাগালে তা বর্তনীতে ইলেকট্রনের তথা বিদ্যুতের প্রবাহ চালু বা বন্ধ করতে পারে। বর্তনীতে ব্যবহৃত তারের ধনাত্মক দিকের সাথে চাবি সংযুক্ত করা হয়। চাবিকে খোলা বা বন্ধ করা যায়। চাবিকে বন্ধ করা হলে বর্তনীতে বিদ্যুৎ চলবে কিন্তু খোলা থাকলে চলবে না। চাবিতে দুইটি অংশে তার সংযুক্ত করতে হয়। এই অংশদুটি তড়িৎ সুপরিবাহী পদার্থ দ্বারা তৈরি। চাবি যখন বন্ধ করা হয় তখন একটি সুপরিবাহী পদার্থ অংশদুটিকে যোগ করে দেয়। ফলে সুইচটির ভেতর দিয়ে বিদ্যুৎ প্রবাহিত হতে পারে। অর্থাৎ বর্তনীটি সম্পূর্ণ হয়। সুইচটি খোলা হলে তারের অংশদুটিকে সংযোগকারী পদার্থটি সরে যায় এবং চাবিতে লাগানো তারের দুই অংশের মাঝে পারস্পরিক কোনো সম্পর্ক থাকে না। ফলে সুইচটি দিয়ে বিদ্যুৎ প্রবাহিত হয় না এবং সমগ্র বর্তনী‌টি অসম্পূর্ণ হয়ে যায় বা ভে‌ঙে যায় (শ্রেণিসংযোগ বর্তনীর ক্ষেত্রে)। এজন্য সমগ্র বর্তনীটির ভেতর দিয়ে বিদ্যুৎ প্রবাহ বন্ধ হয়ে যায়।
সমান্তরাল বর্তনীতে যেহেতু বৈদ্যুতিক যন্ত্রের জন্য আলাদা-আলদা করে তার ব্যবহার করতে হয় এবং একটি তারের সাথে অপর তারের সম্পর্ক থাকে না, তাই সেখানে প্রতিটি যন্ত্রের জন্য আলাদা-আলাদা চাবি ব্যবহার করতে হয়। ফলে কোনো যন্ত্রে বিদ্যুৎ প্রবাহ বন্ধ করতে হলে যন্ত্রটির সাথে সংযুক্ত সুইচ খুলে দিতে হবে। কিন্তু এর জন্য অন্যান্য যন্ত্রে বিদ্যুৎ চলাচল বাধাগ্রস্ত হবে না। সমগ্র সমান্তরাল বর্তনী বন্ধ করতে হলে বর্তনীর কোষের সাথে সংযুক্ত চাবিটি খু‌লে দি‌তে হ‌বে।
চাবির যে অংশে মানুষের হাত দেওয়া লাগে, সে অংশটি একটি অপরিবাহী পদার্থ দ্বারা আবৃত থাকে। এর ফলে মানুষ ক্ষতির হাত থেকে বাঁচে।
রকেট্রি: দ্য নম্বি ইফেক্ট

রকেট্রি: দ্য নম্বি ইফেক্ট হলো ২০২২ সালে মুক্তিপ্রাপ্ত তামিল ভাষার চলচ্চিত্র, চলচ্চিত্রটির পরিচালক হলেন মাধবন, যিনি একই সঙ্গে চলচ্চিত্রটি তার স্ত্রী সারিতাকে নিয়ে প্রযোজনা করেছেন এবং মুখ্য চরিত্রে অভিনয় করেছেন এটি তার পরিচালনা করা প্রথম চলচ্চিত্র, তার সঙ্গে অভিনয় করেছেন সিমরান। মাধবন নাম্বি নারায়ণনরে চরিত্রে অভিনয় করেছেন।
চলচ্চিত্রটির কাহিনী নাম্বি নারায়ণনের জীবন নিয়ে যিনি একজন ভারতীয় বিজ্ঞানী ছিলেন এবং ভারতীয় মহাকাশ গবেষণা সংস্থার হয়ে কাজ করছিলেন যার বিরুদ্ধে ভারত সরকার অভিযোগ তুলেছিলো যে, তিনি নাকি ভারত সরকারের গোপন তথ্য বিদেশে পাচার করছেন।
চলচ্চিত্রটি তামিল ভাষা ছাড়াও হিন্দি এবং ইংরেজি ভাষাতেও একই সঙ্গে নির্মিত হয়েছে।
সাইকোগ্রাফিক্স

সাইকোগ্রাফিক্স একটি গুণগতমান খুঁজে বের করার পদ্ধতি যা মানুষের মানসিক বৈশিষ্ট্যগুলো খুঁজে বের করতে ব্যবহৃত হয়। সাইকোগ্রাফিক্সকে ব্যবহার করা হয় মানুষের ব্যক্তিত্ব, মূল্যবোধ, মতামত, মনোভাব, বা দৃষ্টিভঙ্গি, আগ্রহ ও জীবনযাপনের ধরন খুঁজে বের করার গবেষণা ও অধ্যয়নে। যেহেতু এই গবেষণা মানুষের চলাফেরা, আগ্রহ ও মতামতের বিষয়গুলোর দিকে নিবন্ধ থাকে, তাই এসব সাইকোগ্রাফিক্স উপাদানকে ইংরেজিতে সংক্ষেপে ‘এআইও ভেরিয়েবলও’ [এ তে একটিভিটিস, আই তে ইন্টারেস্টস এবং ও তে ওপিনিয়নস] বলা হয়ে থাকে।
অনন্তকুমার চক্রবর্তী

অনন্তকুমার চক্রবর্তী ওরফে ভোলাদা (এপ্রিল ১৫, ১৯০১ – জুন ৫, ১৯৭৯) একজন ভারতের স্বাধীনতা আন্দোলনের স্বাধীনতা সংগ্রামী ছিলেন।
অনন্তকুমার চক্রবর্তী বরিশালের, রাকুদিয়া গ্রামে এক বাঙালি হিন্দু মধ্যবিত্ত পরিবারে জন্মগ্রহণ করেছিলেন, যা বর্তমানে বাংলাদেশে। তাঁর পিতা চন্দ্রমণি দেবশর্মণ ছিলেন। তাঁর রাজনৈতিক জীবন শুরু হয়েছিল ১৪ বছর বয়সে বরিশাল শঙ্কর মঠ ও যুগান্তর দলের মাধ্যমে। আন্দামান জেলে বন্দী ছিলেন। ১৯৩৮ খ্রীষ্টাব্দে মুক্তির পরে সক্রিয় রাজনীতি থেকে সরে আসেন।
প্রথমে দৌলতপুর সত্যাশ্রমে ও পরে কলকাতার কিছুদিন বিপ্লবী কর্মকাণ্ড করেন। ক্রমে দক্ষিণেশ্বর বিপ্লবীগোষ্ঠীর সঙ্গে তাঁর পরিচয় হয়। ১৯২৫ সালে দক্ষিণেশ্বর ষড়যন্ত্র মামলায় গেপ্তার হয়ে ৫ বছর সশ্রম কারাদণ্ডে দণ্ডিত হয়। ১৯২৬ সালে জেলের মধ্যে পুলিশ সুপারিনটেন্ডেন্ট ভূপেন চ্যাটার্জি নিহত হলে সেই কেসএ তাঁর শাস্তি হয় ১০ বছরের জন্য দ্বীপান্তর। এই সূত্রে তাঁর বর্মার বিভিন্ন জেলে ৬ বছর ও ১৯৩৩ সাল থেকে ১৯৩৮ সাল পর্যন্ত আন্দামান জেলে কাটে। ১৯৩৮ সালে মুক্তির পরে সক্রিয় রাজনীতি থেকে সরে আসেন।
আদ্রিয়্যাঁ ত্রুফের

আদ্রিয়্যাঁ ত্রুফের (, ; জন্ম: ২০ নভেম্বর ২০০১) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব রেনে এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৭–০৮ মৌসুমে, ফরাসি ফুটবল ক্লাব জুই সেঁ প্রেস্তের যুব পর্যায়ের হয়ে খেলার মাধ্যমে ত্রুফের ফুটবল জগতে প্রবেশ করেছেন এবং পরবর্তীকালে শার্ত্র এবং রেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ফরাসি ক্লাব রেনে ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; রেনে ২-এর হয়ে তিনি ১৫ ম্যাচে অংশগ্রহণ করেছেন। ২০২০–২১ মৌসুমে, তিনি রেনের মূল দলে অন্তর্ভুক্ত হয়েছেন।
২০১৯ সালে, ত্রুফের ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
আদ্রিয়্যাঁ ত্রুফের ২০০১ সালের ২০শে নভেম্বর তারিখে বেলজিয়ামের লিয়েজে জন্মগ্রহণ করেছেন এবং সেখানেই তার শৈশব অতিবাহিত করেছেন।
ত্রুফের ফ্রান্স অনূর্ধ্ব-১৮, ফ্রান্স অনূর্ধ্ব-১৯ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৯ সালের ২০শে ফেব্রুয়ারি তারিখে তিনি ইতালি অনূর্ধ্ব-১৮ দলের বিরুদ্ধে ম্যাচে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। তিনি ২০১৯ সালের ১৭ই এপ্রিল তারিখে এক প্রীতি ম্যাচে পর্তুগাল অনূর্ধ্ব-১৮ দলের বিরুদ্ধে ফ্রান্সের বয়সভিত্তিক দলের হয়ে প্রথমবারের মতো গোল করেছেন।
মন্মথনাথ ঘোষ

মন্মথনাথের জন্ম ব্রিটিশ ভারতের কলকাতায় ১৮৮৪ খ্রিস্টাব্দের ১৮ ই সেপ্টেম্বর। পিতা অতুলচন্দ্র ঘোষ ছিলেন বহু ভাষাবিদ সাহিত্যসেবী। মাতা সুরবালা ঘোষ ছিলেন 'মধুরা' কাব্য গ্রন্থের রচয়িত্রী। মন্মথনাথের পড়াশোনা কলকাতায়। ১৯০০ খ্রিস্টাব্দে তিনি সেন্ট্রাল কলেজিয়েট স্কুল থেকে প্রথম বিভাগে এন্ট্রান্স, ১৯০২ খ্রিস্টাব্দে জেনারেল অ্যাসেমব্লিজ ইনস্টিটিউশন (বর্তমানে স্কটিশ চার্চ কলেজ) থেকে শ্রেষ্ঠ বাংলা রচনার জন্য বঙ্কিমচন্দ্র পদক সহ এফ. এ পাশ করেন। ১৯০৪ খ্রিস্টাব্দে গণিতে স্নাতক হন এবং বিশুদ্ধ গণিতে কলকাতা বিশ্ববিদ্যালয় হতে এম. এ পাশ করেন।
এম.এ পাশের পর ১৯০৬ খ্রিস্টাব্দে মন্মথনাথ কন্ট্রোলার-জেনারেলের অফিসে ট্রেজারি কন্ট্রোলের অন্যতম সুপারিনটেন্ডন্ট পদে অধিষ্ঠিত হন।
সরকারি অফিসে কাজের পাশাপাশি তিনি সাহিত্যকর্ম চালিয়ে গেছেন। গল্প ও কাব্য রচনায় তা পারদর্শিতা ছিল। বেশ কিছু কবিতা ও গল্প বিভিন্ন পত্র পত্রিকায় প্রকাশিত হয়। তবে তিনি ছিলেন এক বিশিষ্ট জীবনীকার। বিগত শতকের বাংলা সমাজ ও সাহিত্যের লুপ্ত অধ্যায়গুলির পুনরুদ্ধারে ইতিহাসের আলোকে জীবনচরিত তথা তৎকালীন ঘটনাবলি নির্ভরযোগ্য আলোচনা সংবলিত সাহিত্য রচনাতে তার বিশিষ্টতা। প্রকাশিত গ্রন্থের সংখ্যা কুড়িটি। ১৯১১ খ্রিস্টাব্দে 'হিন্দু প্যাট্রিয়ট' ও 'বেঙ্গলী' পত্রিকার প্রবর্তক পিতামহ গিরিশচন্দ্র ঘোষের ইংরাজী জীবনচরিত এবং ইংরাজী বক্তৃতা ও প্রবন্ধসমূহ সংগৃহীত করে প্রকাশ করেন। অন্যান্য উল্লেখযোগ্য জীবনী গ্রন্থ গুলি হল-
তার স্ত্রী বিভাবতীর (৯ আগস্ট, ১৮৯৫ - ১৬ আগস্ট, ১৯৮০) লেখা অনেক গল্প ও সরস রচনাদি বিভিন্ন পত্র পত্রিকায় প্রকাশিত হয়েছে।
মন্মথনাথ ১৯১৪ খ্রিস্টাব্দে লন্ডনের রয়াল স্ট্যাটিস্টিক্যাল সোসাইটি এবং রয়াল ইকনমিক সোসাইটির ফেলো হয়েছিলেন।
মন্মথনাথ ঘোষ ১৯৫৯ খ্রিস্টাব্দের ৭ই এপ্রিল ৭৪ বৎসর বয়সে পরলোক গমন করেন।
আংশিক পাতন

আংশিক পাতন হলো মিশ্রণের উপাদানসমূহের পৃথকীকরণ। রাসায়নিক যৌগকে এমন একটি তাপমাত্রায় উত্তপ্ত করে আলাদা করা হয় যখন মিশ্রণের এক বা একাধিক উপাদান বাষ্পীভূত হয়ে যায়। এই পৃথকীকরণের জন্য পাতন পদ্ধতি ব্যবহার করা হয়। সাধারণত এক বায়ুমণ্ডলীয় চাপে উপাদানগুলির স্ফুটনাঙ্কের পার্থক্য ২৫° সেন্টিগ্রেড (৪৫° ফারেনহাইট) এর চেয়ে কম হয়। স্ফুটনাঙ্কের পার্থক্য যদি ২৫° সেন্টিগ্রেডের চেয়ে বেশি হয় তবে সাধারণ পাতন পদ্ধতি ব্যবহৃত হয়।
পরীক্ষাগারে আংশিক পাতনের জন্য সাধারণত বুনসেন বার্নার, গোলতলী ফ্লাস্ক, কনডেনসার এবং আংশিক কলামসহ অন্যান্য সাধারণ ল্যাবরেটরি কাচপাত্র এবং যন্ত্রপাতি ব্যবহার করা হয়।
একটি পরীক্ষাগার সেটআপে অন্তর্ভুক্ত থাকবে:
বেঙ্গালুরু জেলা

বেঙ্গালুরু জেলা ভারতের কর্ণাটক রাজ্যের একটি জেলা ছিল। ১৫ আগস্ট ১৯৮৬ সালে, এই জেলাকে বিভক্ত করে বেঙ্গালুরু নগর জেলা এবং বেঙ্গালুরু গ্রামীণ জেলা নামে দুটি নতুন জেলা গঠন করা হয়।
বিভক্তির পূর্বে জেলার আয়তন ছিল ৮,০০৮ কিলোমিটার এবং এর দক্ষিণে কাবেরী নদী, পূর্বে পোনাইয়ার, এবং পশ্চিমে শিশমা নদী ছিল। এটি আর্কাবতী উপত্যকা দ্বারা গঠিত ছিল; এর প্রধান পর্বতমালা ছিল শিবগঙ্গা শিখর (১৪১৩ মিটার) এবং সাভানদুর্গা (১২৪৭ মিটার)।
ব্রিটিশ শাসনামলে জনসংখ্যা ছিল:
এটির নয়টি 'তহসিল' বা 'তালুক' তিনটি ভাগে বিভক্ত ছিল:
জেলায় তেরোটি পৌরসভা ছিল: 
এবং চারটি ইউনিয়ন ছিল:
পিয়ারীমোহন দাস

পিয়ারীমোহন দাস (১৮৮৮ ― ১২ জুলাই, ১৯৮০) একজন বাঙালি স্বাধীনতা সংগ্রামী ও সাংবাদিক।
পিয়ারীমোহন ব্রিটিশ ভারতে ১৮৮৮ সালে বরিশাল জেলায় জন্মগ্রহণ করেন। প্রথম জীবনে তিনি ভারতের স্বাধীনতা আন্দোলনে যুক্ত হয়ে পাঁচ বছর কারারুদ্ধ থাকেন। পরে ১৯৩০ সালে পূনরায় তাঁকে গ্রেপ্তার করে আট বছর আটক রাখা হয়। মুক্তি পেয়ে তিনি সাংবাদিকতার কাজ নেন। ১৯৪৪ খৃষ্টাব্দ থেকে টানা ৩০ বছর তিনি "দেশ" পত্রিকায় কর্মরত ছিলেন।
বিলভাতিয়া

বিলভাতিয়া বাংলাদেশের একটি বিল। এটি চাঁপাইনবাবগঞ্জ জেলার ভোলাহাট, গোমস্তাপুর ও শিবগঞ্জ উপজেলার উত্তর-দক্ষিণ পূর্ব জুড়ে অবস্থিত।
দেশের দ্বিতীয় বৃহত্ততম বিল হল বিলভাতিয়া। সরকারি বেসরকারি মিলিয়ে ধানী ও বিলের আয়তন প্রায় ৬ হাজার ৮৬ একর। আর জলাশয় প্রায় ৩শ’ একর
বিলভাতিয়া প্রকৃতিপ্রেমীদের জন্য অপরূপ নিসর্গ। এখানকার প্রাকৃতিক স্থানগুলোকে ঘিরে পর্যটন শিল্পের অপার সম্ভাবনা দেখা দিয়েছে।
এ অঞ্চল থেকে পূর্ব-পশ্চিমে তাকালেই মনে হয় দিগন্ত বিস্তৃত আকাশ আলিঙ্গণ করছে। এর মাঝে অতিথি পাখির জলকেলি ভ্রমণপিপাসুদের মন কেড়ে নেয়। প্রাকৃতিক সৌন্দর্যের বিলভাতিয়ায় রয়েছে পর্যটনের অপার সম্ভাবনা।
বিলে দেশীয় বিভিন্ন প্রজাতির সুস্বাদু মাছের ছড়াছড়ি। বক, চিল, মাছরাঙা, পানকৌড়ি, টিয়া, ঘুঘুসহ বিভিন্ন রকমের পাখি রয়েছে।
সুশাসন

আন্তর্জাতিক উন্নয়ন সংক্রান্ত আলোচনায় সুশাসন (Good governance গুড গভার্নেন্স) বলতে সরকারী প্রতিষ্ঠানগুলি কীভাবে একটি পছন্দনীয় উপায়ে সরকারী কর্মকাণ্ড পরিচালনা করে ও সরকারী সম্পদসমূহের ব্যবস্থাপনা নিশ্চিত করে, সেই ব্যাপারগুলি পরিমাপ সম্পর্কিত একটি ধারণাকে বোঝায়। শাসন বলতে "সিদ্ধান্ত গ্রহণের প্রক্রিয়া এবং কোন্‌ প্রক্রিয়াতে সিদ্ধান্তগুলি বাস্তবায়িত হয় (বা হয় না)", সেই ব্যাপারটিকে বোঝায়। এই প্রেক্ষিতে শাসন কথাটি ব্যবসা প্রতিষ্ঠান, জাতীয়, আন্তর্জাতিক বা স্থানীয় শাসনের পাশাপাশি সমাজের অন্যান্য খাতগুলির মধ্যকার আন্তঃক্রিয়ার সাথেও সম্পর্কিত হতে পারে।
উপরের শাসনের ধারণাটি থেকে স্বাভাবিকভাবেই সুশাসন নামের একটি ধারণার উদয় হয়, যা অকার্যকর অর্থনীতি বা রাজনৈতিক সংগঠনগুলির সাথে টেকসই অর্থনীতি ও রাজনৈতিক সংগঠনগুলিকে তুলনা করার একটি প্রতিমান বা মডেল হিসেবে কাজ করে। সুশাসন ধারণাটির কেন্দ্রে রয়েছে সমাজের নির্দিষ্ট কিছু পছন্দের গোষ্ঠীর পরিবর্তে সাধারণ জনগণের চাহিদা মেটাতে সরকার ও প্রশাসনিক সংস্থাগুলির দায়িত্বের ব্যাপারটি। যেহেতু উত্তর আমেরিকা ও ইউরোপে কেন্দ্রীভূত এবং উদারপন্থী গণতান্ত্রিক রাষ্ট্রগুলিকে প্রায়শই "সবচেয়ে সফল" হিসেবে বর্ণনা করা হয়, তাই সুশাসনের আদর্শ বা মানদণ্ডগুলিতে প্রায়শই ঐসব রাষ্ট্রের সাথে অন্যান্য রাষ্ট্রগুলিকে মাপা হয়। 
সাহায্য প্রদানকারী সংস্থা এবং উন্নত দেশের কর্তৃপক্ষগুলি প্রায়শই "সুশাসন" কথাটি দিয়ে কিছু নির্দিষ্ট অবশ্যপালনীয় কাজের উপর জোর দেন যা ঐ সংস্থার কার্যক্রমের সাথে খাপ খায়, তাই "সুশাসন" বলতে ভিন্ন ভিন্ন প্রেক্ষাপটে ভিন্ন ভিন্ন জিনিস বোঝাতে পারে। সুশাসনের বিপরীত ধারণাটি হল কুশাসন (bad governance)।
সিটিজেনস ব্যাংক পিএলসি

সিটিজেনস ব্যাংক পিএলসি বাংলাদেশের একটি স্বায়ত্তশাসিত বাণিজ্যিক ব্যাংক। ২০২০ সালে ১৫ ডিসেম্বর থেকে সিটিজেনস ব্যাংক পিএলসি বাংলাদেশ ব্যাংকের অনুমোদন পায় ও একে তফসিলি ব্যাংক হিসেবে তালিকাভুক্ত করা হয়।
২০২০ সালের ১৫ ডিসেম্বর, ব্যাংকটি বাংলাদেশের কেন্দ্রীয় ব্যাংক বাংলাদেশ ব্যাংকের অনুমোদন লাভ করে। পরে বাংলাদেশ ব্যাংক ব্যাংকিং প্রবিধি ও নীতি বিভাগ থেকে 'সিটিজেনস ব্যাংক পিএলসি’কে তফসিলি ব্যাংক হিসেবে তালিকাভুক্ত করার নির্দেশ দেয়। এর আগে পরিশোধিত মূলধন ৫০০ কোটি টাকাসহ প্রয়োজনীয় অন্যান্য শর্ত পূরণ করতে না পারায় বাংলাদেশ ব্যাংকের একাধিক পর্ষদ সভায় সময় বৃদ্ধির আবেদন করেছিল ব্যাংকটি। প্রয়োজনীয় শর্ত পূরণের পর ২০২০ সালে বাংলাদেশ ব্যাংকের ৪১০তম বোর্ড সভায় সিটিজেনস ব্যাংককে চূড়ান্ত অনুমোদন দেয়া হয়। এরপর আনুষ্ঠানিকভাবে কেন্দ্রীয় ব্যাংক থেকে সিটিজেনস ব্যাংক কর্তৃপক্ষকে দেশে ব্যাংকিং কার্যক্রম শুরু করতে চিঠি দেয়া হয়।
২০২২ সালে ব্রাহ্মণবাড়িয়ায় ব্যাংকের একটি শাখা খোলা হয়।
কান্তিপুর টেলিভিশন

কান্তিপুর টেলিভিশন, কেটিভি নামে খ্যাত, নেপালের কাঠমান্ডুতে অবস্থিত একটি বেসরকারী টেলিভিশন স্টেশন। এর চেয়ারম্যান ও ব্যবস্থাপনা পরিচালক হলেন কৈলাশ সিরোহিয়া। ২০০৩ সালের জুলাইয়ে চালু হওয়া কেটিভি পার্থিব এবং উপগ্রহ ভিত্তিক সম্প্রচারের জন্য লাইসেন্সপ্রাপ্ত।
কান্তিপুর টেলিভিশনের প্রধান কার্যালয় টিঙ্কুনে অবস্থিত
কেটিভি ১২ জুলাই ২০১৭ এর ১৪ তম বার্ষিকী পালন করেছে। সংস্থাটি ফেব্রুয়ারি ২০১৫ থেকে কান্তিপুর গোল্ড নামে পরবর্তী সহযোগী চ্যানেলটি পরিচালনা করা শুরু করে। তবে চ্যানেল কান্তিপুর গোল্ড ডিসেম্বর ২০১৬ থেকে বন্ধ হয়ে গেছে। বার্ষিকীতে, অনেক সাংবাদিক এবং সংস্থার সেরা কর্মীদের পুরস্কৃত করা হয়েছিল। নেটওয়ার্কটি ১৪ ডিসেম্বর ২০১৭ থেকে এইচডি তে সম্প্রচার শুরু করে।
খবর সমন্বয়কারী
নেপালি ভাষার জন্য
ইংরেজি ভাষার জন্য
আফগানিস্তান জাতীয় টেলিভিশন

আফগানিস্তান জাতীয় টেলিভিশন (, ) আফগানিস্তানের রাষ্ট্রীয় মালিকানাধীন টেলিভিশন চ্যানেল। এটি রেডিও টেলিভিশন আফগানিস্তানের (আরটিএ) পাবলিক ব্রডকাস্টারের একটি অংশ।
আফগান জাতীয় টেলিভিশন ১৯৭৮ সালের ১৯ আগস্ট আফগান স্বাধীনতা দিবস উপলক্ষে নুর মুহাম্মদ তারাকির নেতৃত্বে একটি অনুষ্ঠানের মাধ্যমে সূচনা হয়েছিল। শুরু থেকেই এটি রঙ্গিন অনুষ্ঠান সম্প্রচার করছে।
১৯৮৩ সালে কান্দাহার, জালালাবাদ এবং হেরাতে তিনটি নতুন স্টেশন চালু করা হয়েছিল, তবে এগুলোর সম্প্রচারটি কয়েক মাস পরে শুরু হয়েছিল। ১৯৮৫ সালের ২ জানুয়ারি জালালাবাদে সম্প্রচার শুরু হয় যখন বাদাখশান প্রদেশের একটি নতুন স্টেশনের নির্মাণকাজ শেষ হয়। ১৮৬৩ সালের ৩ ফেব্রুয়ারিতে গজনীতে একটি নতুন স্টেশন চালু হয়েছিল, একই মাসে কান্দাহার ও হেরাততে সম্প্রচার শুরু হয়েছিল।
তালেবান শাসনামলে, টেলিভিশন নিষিদ্ধ হওয়ার সময় আফগানিস্তান জাতীয় টেলিভিশন কার্যক্রম বন্ধ হয়ে গিয়েছিল এবং ১৯৯৮ সালের জুলাইয়ে তারা সমস্ত টিভি সেট ধ্বংস করার নির্দেশ দিয়েছিলো। তালেবানদের ক্ষমতাচ্যুত হওয়ার পরে, আফগানিস্তানের টেলিভিশনগুলি ২০০১ সালের ১৮ নভেম্বর পুনরায় চালু করা হয়।
আফগানিস্তানের রাষ্ট্রপতি হামিদ কারজাই কে আফগান সামরিক কুচকাওয়াজে কয়েক হাজার বিদ্রোহীরা হত্যা করার চেষ্টা করার কয়েক মিনিটের পরে বিশ্বজুড়ে সরাসরি তার বক্তৃতা প্রচারের মাধ্যমে আরটিএ বিশ্বব্যাপী বিখ্যাত হয়ে ওঠে। আফগান জাতীয় সেনারা এই হত্যা চেষ্টাটিকে ব্যর্থ করেছিল। প্রয়াসটির দৃশ্য আফগানিস্তানের আরটিএ দর্শকদের জন্য সরাসরি সম্প্রচারিত করা হয়েছিল এবং আন্তর্জাতিক মিডিয়াগুলি তা গ্রহণ করেছিল।
আফগানিস্তান জাতীয় টেলিভিশন ইউরোপ, মধ্য প্রাচ্য, উত্তর আফ্রিকা আফ্রিকা এশিয়া প্যাসিফিক এবং উত্তর আমেরিকাতে ৫ জানুয়ারি ২০০৮ থেকে উপলব্ধ ছিল। চ্যানেলের সম্প্রচারের সময়টি ছিল ০৬:০০ থেকে ০০:০০ (স্থানীয় আফগান সময়), ০১:৩০ থেকে ১৯:৩০ (ইউটিসি সময়)। পরে ২০০৮ সালে আরটিএ কে একটি চব্বিশ ঘন্টার চ্যানেলে পরিণত করা হয়েছিল এবং এটি আন্তর্জাতিকভাবে দর্শকদের আরও সুবিধাজনক সময়ে এটি দেখার অনুমতি দিয়েছিলো। ২০১৮ এর পর এটি ইউরোপে আর স্যাটেলাইটের মাধ্যমে সম্প্রচারিত হয় না।
মুজামুস সাগির

আল-মুজামুস সাগির (;ইংরেজি: "Al-Muzamus Sagir") হল হাদিসের একটি সুপরিচিত সংকলন গ্রন্থ যা প্রসিদ্ধ মুহাদ্দিস ইমাম আত-তাবারানি (৮৭৪-৯৭১ খ্রি:, ২৬০-৩৬০ হি:) প্রণীত । এটি 'মুজামু আল-তাবারানি' নামে তার তিনটি সিরিজের একটি । সিরিজের অন্য দুটি গ্রন্থ হল আল মুজামুল কবির ও আল-মুজামুল আওসাত ।
এটি ইমাম তাবারানির মু'জাম সিরিজের সবচেয়ে ছোট বই । যে কারণে এটি "আল মুজামুস সাগির" নামে নামকরণকৃত । হাদিসের এ সংকলন বইটিতে মাকতাবা শামিলা অনুসারে প্রায় এক হাজার দুইশতটি (১২০০) হাদিস অন্তর্ভুক্ত রয়েছে । গ্রন্থটিতে সহিহ (বিশুদ্ধ সনদ সংবলিত), দাইফ (দুর্বল সনদ সংবলিত) এবং মাউদো (বানানো) বর্ণনা রয়েছে । বইটি বেশিরভাগই কেবল ওলামা-পণ্ডিতদের মধ্যে বিখ্যাত । ইমাম আলী ইবনে আবু বকর আল-হাইতহামী তাঁর বিখ্যাত গ্রন্থ মাজমা আল জাওয়াইদে আল-মুজামুস সাগিরের হাদিস উদ্ধৃত করেছেন ।
গ্রন্থটি বিশ্বের বিভিন্ন প্রকাশনী প্রতিষ্ঠান বিভিন্ন ভাষায় প্রকাশ করেছে:
আনন্দ, গুজরাত

আনন্দ ভারতের গুজরাত রাজ্যের আনন্দ জেলার প্রশাসনিক কেন্দ্র। এটি আনন্দ পৌরসভা দ্বারা পরিচালিত হয়। , চারোটার অঞ্চলের একটি অংশ যেটি আনন্দ ও খেদা জেলা নিয়ে গঠিত।
আনন্দ ভারতের দুগ্ধ রাজধানী হিসাবে পরিচিত। এই শহরে গুজরাত কো-অপারেটিভ মিল্ক মার্কেটিং ফেডারেশন লিমিটেডের প্রধান কার্যালয় (জিসিএমএমএফ, যা দুধ সংগ্রহের জন্য এমএল এবং সমবায় পরিচালনার জন্য মূল সংস্থা), ভারতের এনডিডিবি, সুপরিচিত ব্যবসায়িক স্কুল - রুরাল ম্যানেজমেন্ট আনন্দ (আইআরএমএ), বিদ্যা ডেইরি ও আনন্দ কৃষি বিশ্ববিদ্যালয় অবস্থিত।
আনন্দ রাজ্যের রাজধানী গান্ধীনগর থেকে ১০১ কিলোমিটার (৬৩ মাইল) দূরে পশ্চিমে রেলের আহমেদাবাদ ও ভাদোদরার মাঝে অবস্থিত।
আনন্দ ২২.৫৭° উত্তর থেকে ৭২.৯৩° পূর্ব দিকে অবস্থিত। এর গড় উচ্চতা হল ৩৯ মি (১২৮ ফুট)। শহরের আয়তন ২২.৭ বর্গকিমি (৮.৮ বর্গ মাইল)।
২০১১ সালের আদমশুমারি অনুসারে, [৩] আনন্দের জনসংখ্যা হল ৬৩৪,৯৮৭ জন। মোট জনসংখ্যার মধ্যে ৫১.৭৭% পুরুষ
এবং ৪৮.২৩% মহিলা। শহরের সাক্ষরতার হার ৭৮.৪৫%, যা জাতীয় সাক্ষরতার হার ৭৪.০৪% এর থেকে বেশি।
আনন্দের অর্থনীতি খুব প্রাণবন্ত। এখানে কৃষিকাজ থেকে শুরু করে বড় শিল্পও রয়েছে। প্রধান ফসলের মধ্যে রয়েছে তামাক এবং কলা। আনন্দ বিখ্যাত আমুল ডেইরি, বিদ্যা ডেইরি, আমুল চকোলেট প্ল্যান্ট, মোগর ও গুজরাত সমবায় দুধ বিপণন ফেডারেশনের কেন্দ্র।
জুনাগড়

জুনাগড় ভারতের গুজরাত রাজ্যের জুনাগড় জেলার সদর দফতর। আহমেদাবাদ ও গান্ধীনগর (রাজ্য রাজধানী) থেকে ৩৫৫ কিলোমিটার (২২১ মাইল) দক্ষিণ-পশ্চিমে গিরনার পাহাড়ের পাদদেশে অবস্থিত জুনাগড় শহরটি রাজ্যের সপ্তম বৃহত্তম শহর।
ভারত ও পাকিস্তানের মধ্যে সংক্ষিপ্ত লড়াইয়ের পরে, জুনাগড় ১৯৪৮ সালের ২০ ফেব্রুয়ারি অনুষ্ঠিত একটি গণভোটের মাধ্যমে ভারতে যোগদানের পক্ষে ভোট দেয়। এটি সৌররাষ্ট্র রাজ্য ও পরবর্তীকালে বোম্বে রাজ্যের একটি অংশ ছিল। এটি মহা গুজরাত আন্দোলনের পরিণতিতে ১৯৬০ সালে নবগঠিত গুজরাত রাজ্যের অংশে পরিণত হয়।
ভাবনগর

ভাবনগর ভারতের গুজরাত রাজ্য সৌরাষ্ট্র অঞ্চলের ভাবনগর জেলার একটি শহর। এটি ১৭২৪ সালে ভবসিংহজি গোহিল (১৭০৩–১৭৬৪) দ্বারা প্রতিষ্ঠিত হয়। এটি ভাবনগর রাজ্যের রাজধানী ছিল, যা ১৯৪৮ সালে ভারতীয় ইউনিয়নের সাথে সংযুক্ত হওয়ার আগে একটি দেশীয় রাজ্য ছিল। বর্তমানে, শহরটি ভাবনগর জেলার প্রশাসনিক সদর দপ্তর।
ভাবনগর শহরটি রাজ্যের রাজধানী গান্ধীনগর থেকে ১৯৮ কিলোমিটার দূরে খম্বাৎ উপসাগরের পশ্চিম তীরে অবস্থিত। শহরটি থেকে ৫০ কিলোমিটার দূরে আলাংয় অবস্থিত বিশ্বের সর্ববৃহৎ শিপ ব্রেকিং ইয়ার্ডের সাথে বহু বৃহৎ ও ক্ষুদ্র শিল্পের বাণিজ্য করার জন্য একটি গুরুত্বপূর্ণ কেন্দ্র হয়ে উঠেছে। ভাবনগর জনপ্রিয় গুজরাতি জলখাবার 'গান্থিয়া' এবং 'মন্দিরগুলি'-এর জন্যও বিখ্যাত।
আলাপ (বাংলাদেশী যোগাযোগ অ্যাপ)

আলাপ হল একটি বাংলাদেশি তাৎক্ষণিক যোগাযোগের সফটওয়্যার, যেটি বাংলাদেশের স্বাধীনতার ৫০ বছর পূর্তি উপলক্ষে সরকারি টেলিযোগাযোগ সংস্থা বাংলাদেশ টেলিকমিউনিকেশন্স কোম্পানি লিমিটেড দ্বারা চালু করা হয় । এটি এন্ড-টু-এন্ড এনক্রিপশন নিশ্চিত করে বিনামুল্যে কথা বলা, ভিডিও কল,কল রেকর্ডিং, অডিও এবং ভিডিও কনফারেন্স, বার্তা আদান প্রদান, স্বল্প খরচে মুঠোফোনে কল করার সুবিধা দেয়।
এটি প্রকাশের ৫ দিনের মধ্যে ১ লক্ষাধিক ও ১৩ দিনের মধ্যে ৩ লক্ষাধিক মানুষ এটি ডাউনলোড করে এতে নিবন্ধন করে।
নৌবিমান

নৌবিমান হচ্ছে জলে নামা এবং জল থেকে বায়ুতে আরোহণ করে উড়তে সক্ষম এমন বিমান বা উড়োজাহাজ। এ বিমান গুলো স্হলবিমান গুলোর প্রযুক্তি থেকে তৈরী। জলে উঠা-নামা করতে এবং ভেসে থাকতে বিমানের সাথে চাকার বদলে প্লব (ভেলার মত) ব্যবহার করা হয়‌। প্লবগুলো বায়ু ও ওজনের (জল) ভারসাম্য রাখে ভেসে থাকার মূল ভূমিকা রাখে। এগুলো জলের পৃষ্ঠটান, ঢেউ ও বায়ু প্রবাহের সাথে ভারসাম্য রেখে জলে নামা এবং হাইড্রো-ডায়নামিক উত্তোলন প্রক্রিয়ার মাধ্যমে বায়ুতে আরোহণের মূল ভূমিকায় থাকে।
দ্বিতীয় বিশ্বযুদ্ধের পর থেকে হেলিকপ্টার আবিষ্কার ও উন্নত করণ এবং স্হল বিমান খাত আধুনিকায়নের কারণে নৌবিমান‌ গুলোর চাহিদা কমতে থাকে। বর্তমান বিভিন্ন দুর্যোগকালীন সময়ে, দ্বীপে ত্রাণ ও যাত্রী বহন, সমুদ্রে অভিযান ও আমোদ-প্রমোদে নৌবিমান ব্যবহার করা হয়।
এগুলো দু’ধরনের হয়। প্লববিমান ও উড়ন্ততরী।
এছাড়াও প্লবের ধরন বা সংখ্যার ভিত্তিতেও এগুলো ধরন নির্ধারিত করা হয়।কোন কোন‌ নৌবিমানে দুটি প্লব, কোন কোন বিমানে একটি প্লব থাকে। উড়ন্ততরীগুলোতে দু'পাশে দু'টি প্লব থাকে কিন্তু বিমানের ভারসাম্য রক্ষা, ওজনের চাপ ও জলের উপর ভেসে থাকতে বিমানের দেহ পানির সাথে সংযোগ হয় এবং এটি প্লবের মত ভূমিকায় থাকে।
কিছু কিছু নৌবিমান উভচর তথা স্থল ও জল উভয়ে উঠা-নামার প্রযুক্তি সংযুক্ত থাকে, এগুলোকে উভচরবিমান বলা হয়।
ফরাসি বিমান নকশার আলফোনস ফেনাউড সর্বপ্রথম নৌবিমানের নকশা প্রণয়ন করেন।নকশাটি নৌকার প্লব সক্ষম অংশের সাথে বিমানের দেহ ও পাখির ডানার মত ডানা সংযুক্ত করে এবং প্লব অংশটি চাকার মত বিমানের অভ্যন্তরে রাখার প্রযুক্তি। এটির বাস্তব রূপদান করা হয়নি।
অস্ট্রিয়ান বিমান নকশাকার উইলেম ক্রেস ৩০ অশ্বক্ষমতাযুক্ত ডেমলার ইন্জিন দিয়ে ,দু'টি প্লব যুক্ত একটি নৌবিমান তৈরী করেছিলেন। এটি জল হতে আরোহণ করে বায়ুতে উড়েছিল কিন্তু একটি প্লব ভেঙে পড়ায় এটি দুর্ঘটনায় পতিত হয়‌। এটির নাম ছিল ড্রাছেনফ্লিজার।
১৯০৫ সালের ৬ই জুন গ্যাব্রিয়েল ভইসিন একটি গ্লাইডার ঘুড়ির সাথে প্লব যুক্ত করে ফ্রান্সের সিন নদীতে জল থেকে উঠে ১৪০ মিটার দূরত্ব উড়েছিলেন ‌। পরবর্তীতে লুইস ব্লেরুইটের সাথে একজোট হয়ে এটিতে ইন্জিন সংযুক্ত করে উড়াতে ব্যার্থ হোন।
১৯১০ সালে ২৮ শে মার্চ, ফরাসী প্রকৌশলী হেনরী ফেবরী সর্বপ্রথম সার্থক উঠা-নামা এবং ভেসে থাকতে সক্ষম নৌবিমান তৈরী করেছিলেন। ফরাসী নৌবাহিনী তাকে নৌবাহিনীর জন্য এমন কয়টি বিমান তৈরী করতে নির্দেশ দিয়েছিল।
১৯১১ মতান্তরে ১২ সালে ফ্রান্সিস ডেনহত হাইড্রো-ডায়নামিক পদ্ধতি এবং প্লব গুলোকে যথাযথ ব্যবহারের প্রযুক্তি সংযুক্ত বিমান তৈরী করেছিলেন।
১৯০৪-১২ সময়কালে যুক্তরাজ্যে এডওয়াড ওয়েকফিল্ড এবং অস্কার গ্লোস ফিরিয়াস নৌবিমান তৈরী এবং আধুনিকায়নের প্রকল্প হাতে নেন। তারা উইলিয়াম ক্রেস ও হেনরি ফেবরীয় নকশা যোগে, প্লব উন্নত করণ এবং হাইড্রো-ডায়নামিক পদ্ধতি প্রযুক্তি ব্যবহার করে একটি নৌবিমান তৈরী করেন। এটি ছিল তৎকালীন সময়ে সবচেয়ে উন্নত সংস্করণ। 
১৯১২ সালে সুইজারল্যান্ডে এমিল টাডেওলি ‘ডুফক্স-৪’ নামের একটি নৌবিমান তৈরী করেন।১৯১৩ সালে এ ধরনের একটি বিমান দিয়ে গ্রীকরা তুরস্কের উপর বোমা বর্ষণ করেছিল। 
তখন এটি সবার নজরে আসে‌ এবং যুদ্ধে এটি ব্যবহার শুরু হয়।
এটি প্রথম ও দ্বিতীয় বিশ্বযুদ্ধে ব্যবহার করা হয়েছিল। উড়ন্ততরী এই সময়ে তৈরী হয়েছিল। এছাড়াও উভচর নৌবিমান গুলোও এই যুদ্ধকালীন সময়ে তৈরি হয়েছিল।
মার্কিন নাগরিকত্ব লাভের পরীক্ষা

মার্কিন নাগরিকত্ব লাভের পরীক্ষা (আমেরিকান সিটিজেনশিপ টেস্ট, ইউএস সিভিকস টেস্ট, ইউএস সিটিজেনশিপ টেস্ট এবং ইউএস ন্যাচারালাইজেশন টেস্ট নামেও পরিচিত) এমন একটি পরীক্ষা যা সমস্ত অভিবাসীদের মার্কিন যুক্তরাষ্ট্রের নাগরিকত্ব পেতে অবশ্যই উত্তীর্ণ হতে হয়।
পরীক্ষাটি ইংরেজিতে হয় এবং প্রার্থীকে সফলভাবে উর্ত্তীর্ণের জন্য কমপক্ষে ৬০ শতাংশ স্কোর করতে হয়। এটিতে ১০০টি নাগরিক প্রশ্ন থাকে, প্রশ্নগুলিতে মার্কিন ইতিহাস, সংবিধান এবং সরকার নিয়ে বিভিন্ন বিষয়ক প্রশ্ন অন্তর্ভুক্ত থাকে। নাগরিকত্ব অর্জন প্রক্রিয়ার জন্য আবেদনকারীকে দৈবচয়নকৃত ১০টি প্রশ্ন জিজ্ঞাসা করা হয়।
যদি আবেদনকারীর বয়স ৬৫ বছর বা তার বেশি হয় এবং ২০ বা ততোধিক বছর ধরে যুক্তরাষ্ট্রে আইনি স্থায়ী বাসিন্দা হিসাবে যুক্তরাষ্ট্রে বসবাস করছেন, তবে তারা কেবলমাত্র ২০টি নির্বাচিত প্রশ্নের জন্য অধ্যয়ন করতে পারেন। তারা তাদের পছন্দের ভাষায় নাগরিকত্ব পরীক্ষাও দিতে পারেন।
অ্যারিজোনা হল সর্বপ্রথম রাজ্য, যারা উচ্চ বিদ্যালয়ে অধ্যয়ন শেষ করার আগেই, শিক্ষার্থীদের নাগরিকত্ব লাভের পরীক্ষায় উত্তীর্ণ হওয়াকে প্রয়োজনীয় শর্ত দিয়েছিল। প্রত্যাশা ছিল যে সমস্ত অঙ্গরাজ্যগুলি মার্কিন যুক্তরাষ্ট্রের সংবিধানের ২৩০তম বার্ষিকী অর্থাৎ ১৭ সেপ্টেম্বর, ২০১৭ এর মধ্যে এই প্রয়োজনীয়তাটি বাস্তবায়ন করবে।
অলাভজনক প্রতিষ্ঠান জো ফস ইনস্টিটিউট কর্তৃক নাগরিক শিক্ষা উদ্যোগের লক্ষ্য হল দেশব্যাপী সমস্ত শিক্ষার্থীর কাছে জ্ঞান প্রচার করা। ২০১৯ অনুযায়ী, সকল ৫০টি অঙ্গরাজ্যে এখনও এটির প্রয়োজন নেই।
আবু নসর ওহীদ

আবু নসর ওহীদ (২১ সেপ্টেম্বর ১৮৭৮ – ৩১ মে ১৯৫৩) ছিলেন একজন অধ্যাপক, শিক্ষাবিদ ও রাজনীতিবিদ। তিনি আলিয়া মাদ্রাসা শিক্ষা ব্যবস্থায় নিউ স্কিম মাদ্রাসা শিক্ষাব্যবস্থার প্রবর্তক হিসেবে খ্যাত। ঢাকা বিশ্ববিদ্যালয়ের ইসলামিক স্টাডিজ বিভাগের প্রথম বিভাগীয় প্রধান ছিলেন তিনি। পরবর্তীতে তিনি আসাম প্রদেশের শিক্ষামন্ত্রী হিসেবেও দায়িত্ব পালন করেছেন।
আবু নসর ওহীদ ১৮৭৮ সালের ২১ সেপ্টেম্বর ব্রিটিশ ভারতের আসাম প্রদেশের সিলেট শহরে জন্মগ্রহণ করেন। তাঁর পৈতৃক নিবাস ছিল সুনামগঞ্জ জেলার ছাতক উপজেলার কালারুকা গ্রামে। তাঁর পিতা কারি জাভিদ বখত ছিলেন শাহ কারামত আলী জৌনপুরীর শিষ্য।
আবু নসরের প্রাথমিক শিক্ষা শুরু হয় নিজ পরিবারেই। ১৮৯২ সালে সিলেট সরকারি হাইস্কুল থেকে তিনি এন্ট্র্যান্স পরীক্ষায় উত্তীর্ণ হন। এরপর ১৮৯৫ সালে মুরারিচাঁদ কলেজ থেকে এফএ এবং ১৮৯৭ সালে কলকাতার প্রেসিডেন্সি কলেজ থেকে আরবিতে বি.এ. (সম্মান) ও এম.এ. পাশ করেন। তিনি ছিলেন আরবিতে অনার্স ও মাস্টার্স ডিগ্রিধারী প্রথম বাঙালি মুসলিম।
আবু নসর শিক্ষকতার মাধ্যমে কর্মজীবন শুরু করেন। স্নাতক পরীক্ষা শেষে তিনি কিছুদিন সিলেট সরকারি স্কুল ও কলকাতা মাদ্রাসায় শিক্ষকতা করেন। ১৯০১ সালে তিনি কটন কলেজের অধ্যাপক নিযুক্ত হন। চার বছর পর, ১৯০৫ সালে তিনি ঢাকা মাদ্রাসার সুপারিনটেন্ডেন্টের দায়িত্ব পান। ১৯১৯ সালে মাদ্রাসাটি "ইসলামিক ইন্টারমিডিয়েট কলেজে" রূপান্তরিত হয় এবং তিনি কলেজটির অধ্যক্ষ হন। ১৯২৭ সালে তিনি এ পদ থেকে অবসর গ্রহণ করেন।
ঢাকা বিশ্ববিদ্যালয় প্রতিষ্ঠায় তিনি গুরুত্বপূর্ণ ভূমিকা পালন করেন। ১৯২১ সালে ঢাকা বিশ্ববিদ্যালয় প্রতিষ্ঠিত হলে তিনি আরবি ও ইসলামিক স্টাডিজ বিভাগের অধ্যাপক ও প্রথম অধ্যক্ষ হিসেবে দায়িত্ব পালন করেন।
আবু নসর তার কর্মজীবনে বেশ কিছু উচ্চ ক্ষমতাসম্পন্ন কমিটির সদস্য হিসেবে কাজ করেছেন। এর মধ্যে ১৯০৬ সালের "মাদ্রাসা সংস্কার কমিটি", ১৯০৭ সালের "আর্ল কনফারেন্স", ১৯০৯ সালের "শার্ফ কমিটি", ১৯১২ সালের "ঢাকা বিশ্ববিদ্যালয় কমিটি" ও "নাথান কমিশন" ইত্যাদি উল্লেখযোগ্য। ১৯৩৫ সালে সিলেট সরকারি আলিয়া মাদ্রাসাকে কামিল হাদিসে উন্নীতকরণেও তিনি গুরুত্বপূর্ণ ভূমিকা পালন করেন। কিন্তু "রিফর্ম মাদ্রাসা স্কিম" তথা "নিউ স্কিমে"র প্রবর্তনই শিক্ষা ক্ষেত্রে তার সবচেয়ে বড় অবদান বলে বিবেচিত হয়। কেননা এর ফলে আলিয়া মাদ্রাসার পাঠ্যক্রমে সাধারণ বিষয়গুলো অন্তর্ভুক্ত হয় এবং মাদ্রাসা শিক্ষার আধুনিকায়ন সম্ভব হয়। ফলে ইংরেজি শিক্ষার প্রতি মুসলিম সমাজের বিদ্বেষ প্রশমিত হতে শুরু করে।
চল্লিশের দশকে তিনি রাজনীতিতে যুক্ত হন। তিনি আসামের বিধান সভার সদস্য নির্বাচিত হয়েছিলেন। ১৯৩৭ সালে তিনি আসাম প্রদেশের শিক্ষামন্ত্রী পদে অধিষ্ঠিত হন এবং প্রায় নয় মাস এ দায়িত্ব পালন করেন।
এর পাশাপাশি তিনি বেশ কিছু গ্রন্থ রচনা করেন। এর মধ্যে "বাকারাতুল আদব", "মিরকাতুল আদব", "সালসিল কিরয়াত", "নুখাবুল উলুম", "মাদারিজুল কিরয়াত" প্রভৃতি উল্লেখযোগ্য। তার অবদানের স্বীকৃতি স্বরূপ ১৯০৯ সালে ভারত সরকার তাকে "শামসুল উলামা" খেতাবে ভূষিত করে।
আবু নসর ওহীদ ১৯৫৩ সালের ৩১ মে তৎকালীন পূর্ব পাকিস্তানের ঢাকায় মৃত্যুবরণ করেন।
থাইকম ৫

থাইকম ৫ ছিল একটি ভূস্থির যোগাযোগ উপগ্রহ যা থাইকম পরিচালনা করতো। এটি এশিয়া, আফ্রিকা, মধ্য প্রাচ্য, আমেরিকা, ইউরোপ এবং অস্ট্রেলিয়ায় যোগাযোগ পরিষেবা সরবরাহ করতে ব্যবহৃত হতো।
থাইকম ৫ অ্যালকাটেল অ্যালেনিয়া স্পেস দ্বারা নির্মিত হয়েছিল এবং এটি স্পেসবাস ৩০০০-এর একটি স্যাটেলাইট বাসের উপর ভিত্তি করে তৈরি করা হয়েছিল যা থাইকম ৩ উপগ্রহের অনুরূপ একটি কনফিগারেশনে প্রতিস্থাপিত হয়েছিলো। এটি মূলত থাইকম ৪ হিসাবে অর্ডার করা হয়েছিল, তবে সম্পূর্ণ হওয়ার আগে অগ্রণী ২ হিসাবে অগ্রণীকে এটি বিক্রি করা হয়েছিল। ১৯৯৭ সালে এর নির্মাণ সম্পন্ন হয় এবং চুক্তি বাতিল হওয়ায় জুন ২০০৫ পর্যন্ত বিক্রির জন্য সংরক্ষণ করা হয়। পরে এটি থাইকমের কাছে বিক্রি করা হয়। এটি ২৫ টি জি/এইচ ব্যান্ড (আইই সি ব্যান্ড) এবং ১৪ টি জে ব্যান্ড (আইই কু ব্যান্ড) ট্রান্সপন্ডার দিয়ে সজ্জিত ছিল, এবং লঞ্চের সময় এটির ভর ছিল , যার প্রত্যাশিত অপারেশনাল জীবনকাল ছিল ১২ বছর।
থাইকম ৫ ২০১৯ সালের ডিসেম্বর থেকে প্রযুক্তিগত সমস্যার সম্মুখীন হতে শুরু করে, যার ফলে থাইকম কোরিয়ান সেন্ট্রাল টেলিভিশন সহ কিছু টেলিভিশন চ্যানেলকে পার্শ্ববর্তী উপগ্রহগুলিতে নকল করেছিলো।
উপগ্রহটি এরিয়ান ৫ইসিএ পরিবহন রকেটে উৎক্ষেপণ করা হয়েছিল, যার সাথে এরিয়ানস্পেস চুক্তিবদ্ধ ছিল, এটি গায়ানা স্পেস সেন্টারে ইএলএ-৩ থেকে উড়ছিল। উৎক্ষেপণটি ২০০৬ সালের ২৭ মে ২১:০৯ ইউটিসিতে সংঘটিত হয় এবং থাইকম ৫, মেক্সিকান স্যাটমেক্স ৬ মহাকাশযানসহ জিওসিঙ্ক্রোনাস ট্রান্সফার কক্ষপথে স্থাপন করে। সেই সময়, এটি ছিল জিওসিঙ্ক্রোনাস ট্রান্সফার কক্ষপথে উৎক্ষেপণ করা সবচেয়ে ভারী দ্বৈত-উপগ্রহ পেলোড, যদিও, এই রেকর্ডটি ভেঙে গেছে।
উৎক্ষেপণের পর, থাইকম ৫ একটি এস ৪০০ ইঞ্জিন ব্যবহার করে নিজেকে ভূস্থির কক্ষপথে উন্নীত করে, ৩ জুন ২০০৬ সালে নির্দিষ্ট অরবিটে পৌঁছায়। এটি অন-অরবিট পরীক্ষা করার মধ্যে দিয়ে গেছে এবং অপারেশনাল পরিষেবার জন্য ৭৮.৫° পূর্ব দ্রাঘিমাংশে অবস্থান করেছিল, যেখানে এটি ব্যর্থ থাইকম ৩ উপগ্রহটিকে প্রতিস্থাপন করেছিল। ২ অক্টোবর ২০০৬ সালে থাইকম ৫ চালু হওয়ার পর থাইকম ৩ কে কবরস্থানের কক্ষপথে স্থানান্তরিত করা হয়।
উসমান কাদির

হাফিজ উসমান আব্দুল কাদির খান (; জন্ম: ১০ আগস্ট ১৯৯৩ ) একজন পাকিস্তানি ক্রিকেটার। তিনি ২০১০ সালে চীনের গুয়াংজুতে অনুষ্ঠিত এশিয়ান গেমসে ব্রোঞ্জ পদক বিজয়ী দলের অন্যতম অংশ ছিলেন। ২০২০ সালের নভেম্বরে তিনি পাকিস্তান জাতীয় ক্রিকেট দলের হয়ে আন্তর্জাতিক ক্রিকেট অঙ্গনে আত্মপ্রকাশ করেছিলেন।
উসমান কাদির পাকিস্তানের অন্যতম প্রধান লেগ স্পিনার আবদুল কাদিরের ছেলে। এছাড়াও তার চাচা আলী বাহাদুর এবং ভাইদের মধ্যে ইমরান, রেহমান এবং সুলামান কাদির সকলেই প্রথম-শ্রেণীর ক্রিকেটে প্রতিনিধিত্ব করেছিলেন।
২০১০ সালে নভেম্বরে, চীনের গুয়াংজুতে অনুষ্ঠিতব্য এশিয়ান গেমসে দলের অন্যতম সদস্য ছিলেন উসমান কাদির, যেখানে প্লে অফে শ্রীলঙ্কাকে হারিয়ে ৩য় স্থান অর্জন করে ব্রোঞ্জ পদক জিতেছিলেন তার দল।
২০১২ সালের অক্টোবরে অস্ট্রেলিয়ার বিপক্ষে সিরিজের জন্য পাকিস্তানের টি-টোয়েন্টি আন্তর্জাতিক (টি ২০ আই) দলে তার নাম ঘোষণা করা হয় কিন্তু শেষ পর্যন্ত তার খেলার সৌভাগ্য হয়নি।
আলিজেহ শাহ

আলিজেহ শাহ (উর্দু: علیزہ شاہ; জন্ম ৯ জুন ২০০০) একজন পাকিস্তানি টেলিভিশন অভিনেত্রী। ২০১৮ সালের ইশকে তামাশা ছবিতে পালওয়াশা চরিত্রে অভিনয়ের জন্য সেরা মহিলা সেনসেশন টেলিভিশনের জন্য ২০১৯ এ হাম অ্যাওয়ার্ড লাভ করেন। আলিজেহ শাহ ২০১৯ এ এহদে ওয়াফা নাটকে দুয়ার চরিত্রে অভিনয় করেন। তিনি হুর পরী (২০১৯), জো তু চাহে (২০১৯) এবং মেরা দিল মেরা দুশমন (২০২০) নাটকে প্রধান ভূমিকায় অভিনয় করেছেন।
শাহ ৬ বছর বয়সে টেলিভিশনে প্রথম উপস্থিত হন, তিনি ওয়াসিম আকরামের পাশাপাশি একটি বাণিজ্যিক পেশায় কাজ করেছিলেন এবং ২০১৭ সাল থেকে তার পেশাদার অভিনয় জীবন শুরু করেছিলেন। তেরে নাল লাভ হো গায়া (পাকিস্তানি নাটক) -এ প্রথমে তিনি ছোট ভূমিকায় অভিনয় করেছিলেন, পরবর্তীতে হাম টেলিভিশনের ছোটি সি জিন্দেগিতে আলাইনার চরিত্রে অভিনয় করেন। শাহ ডালডাল টিভি ধারাবাহিকে তামানার চরিত্রে এবং মুমিনা দুরাইদ প্রযোজিত ইশকে তামাশায় পালওয়াশার চরিত্রে অভিনয় করেছেন। তিনি ইশকে তামাশার জন্য ৭ম হাম অ্যাওয়ার্ডে সেরা মহিলা সেনসেশন টেলিভিশন অভিনেত্রীর পুরস্কারের জন্য মনোনীত হন। তিনি নাটক সিরিয়াল এহদে ওয়াফা তে দুয়া চরিত্রে অভিনয় করেছিলেন। তাকে সবশেষ এআরওয়াই ডিজিটালের মেরা দিল মেরা দুশমনে মাইরা চরিত্রে অভিনয় করতে দেখা গিয়েছিল।
আলেক্সি ক্লদ-মোরিস

আলেক্সি ক্লদ-মোরিস (, ; জন্ম: ৬ জুন ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব নিস এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০০৪–০৫ মৌসুমে, ফরাসি ফুটবল ক্লাব তর্সির যুব পর্যায়ের হয়ে খেলার মাধ্যমে ক্লদ-মোরিস ফুটবল জগতে প্রবেশ করেছেন এবং পরবর্তীকালে লরিয়াঁর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ফরাসি ক্লাব লরিয়াঁ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; লরিয়াঁ ২-এর হয়ে তিনি ৪৭ ম্যাচে ১৩টি গোল করেছেন। অতঃপর ২০১৬–১৭ মৌসুমে তিনি লরিয়াঁর মূল দলে অন্তর্ভুক্ত হয়েছেন। ২০১৯–২০ মৌসুমে, তিনি প্রায় ১৩ মিলিয়ন ইউরোর বিনিময়ে লরিয়াঁ হতে নিসে যোগদান করেছেন।
২০১৫ সালে, ক্লদ-মোরিস ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
আলেক্সি ক্লদ-মোরিস ১৯৯৮ সালের ৬ই জুন তারিখে ফ্রান্সের নোয়াজি-ল্য-গ্রঁয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি গুয়াদলুপীয় বংশোদ্ভূত।
ক্লদ-মোরিস ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালের ১৯শে অক্টোবর তারিখে তিনি ২০১৫ ফিফা অনূর্ধ্ব-১৭ বিশ্বকাপের গ্রুপ পর্বের ম্যাচে নিউজিল্যান্ড অনূর্ধ্ব-১৭ দলের বিরুদ্ধে ফ্রান্স অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ফ্রান্স অনূর্ধ্ব-১৭ দলের হয়ে ২০১৫ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ১৬ দলের পর্বের পূর্ণ সময় শেষে তার দল কোস্টা রিকা অনূর্ধ্ব-১৭ দলের সাথে ০–০ গোলের ড্র করার পর পেনাল্টি শুট-আউটে ৫–৩ ব্যবধানে পরাজিত হয়েছিল; উক্ত প্রতিযোগিতায় তিনি ৩ ম্যাচে ১ গোল করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।
বার্নিং কাবাডি

বার্নিং কাবাডি (জাপানি: 灼熱カバディ) হল একটি জাপানি কাবাডি মাঙ্গা যেটি হাজিমে মুসাশিনোর দ্বারা লিখিত। এই মাঙ্গাটি জুলাই ২০১৫ সাল থেকে শোগাকুকানের উরা সানডে ওয়েবসাইটে এবং মাঙ্গাওয়ান অ্যাপ্লিকেশনে প্রকাশিত হয়েছিল এবং ১৭ টি তাঙ্কোবন খন্ড সংগ্রহ করা হয়েছে। একটি এনিমে টেলিভিশন সিরিজ যেটি টিএমএস এন্টারটেইনমেন্ট দ্বারা উৎপাদিত সেটি ৩রা এপ্রিল থেকে টিভি টোকিও, টিভি ওসাকা, টিভি আইচি, এটি-এক্স চ্যানেলে সম্প্রচারিত হতে থাকে। এই এনিমেটি কাজুয়া ইশিকাওয়া দ্বারা পরিচালিত, ইউকো কাকিহারা দ্বারা লিখিত, মারি তাকাদা চরিত্র নকশাটি বানিয়েছেন, ডোমেরিকা অ্যানিমেশন উত্পাদনে সহযোগিতা করেছেন এবং কেন ইতো সাউন্ডট্র্যাক রচনা করেছেন। ক্রাঞ্চিরোল এই এনিমেটি এশিয়ার বাইরে লাইসেন্স করেছে এবং মিডিয়ালিঙ্ক দক্ষিণপূর্ব ও দক্ষিণ এশিয়াতে লাইসেন্স করেছে।
অফিসিয়াল ওয়েব সাইট (জাপানি ভাষায়)
অপ্রতিসম কার্বন

অপ্রতিসম কার্বন পরমাণু (কাইরাল কার্বন) হলো একটি কার্বন পরমাণু যা চারটি বিভিন্ন ধরনের পরমাণু বা পরমাণুর গ্রুপের সাথে সংযুক্ত থাকে। "লে বেল-ভ্যান্ট হফ নিয়মে" বলা হয়েছে যে একটি জৈব যৌগের স্টেরিও বা ত্রিমাত্রিক আইসোমারের সংখ্যা হলো 2। যেখানে n দ্বারা অপ্রতিসম কার্বন পরমাণুর সংখ্যা বোঝায় (যদি না প্রতিসাম্যের অভ্যন্তরীণ সমতল না থাকে)। লে বেল এবং ভ্যান্ট হফ ১৮৭৪ সালে একসাথে ঘোষণা করেছিলেন যে চারটি গ্রুপ বা পরমাণুর সাথে যুক্ত কার্বন পরমাণুর বন্ধনের সবচেয়ে সম্ভাব্য অবস্থানটি একটি টেট্রহেড্রনের শীর্ষস্থানের দিকে এবং এটিই আণবিক অসমমিতির জন্য দায়ী। অপ্রতিসম কার্বন পরমাণুর সংখ্যা জেনে যে কেউ প্রদত্ত যে কোনও অণুর জন্য সম্ভাব্য সর্বাধিক সংখ্যক স্টেরিওআইসোমার গণনা করতে পারে:
উদাহরণ হিসাবে, ম্যালিক অ্যাসিডে 4 টি কার্বন পরমাণু রয়েছে। তবে তার মধ্যে একটি হল অসম্পূর্ণ অপ্রতিসম কার্বন পরমাণু। দুটি হলো কার্বন পরমাণু, একটি অক্সিজেন পরমাণু এবং একটি হাইড্রোজেন পরমাণুর সাথে সংযুক্ত। প্রাথমিকভাবে কেউ মনে করতে পারে যে এই পরমাণুটি দুটি কার্বন পরমাণুর সাথে সংযুক্ত কারণ এটি অসম্পৃক্ত নয়। তবে যে দুটি কার্বন পরমাণু হুবহু একই জিনিসগুলির সাথে সংযুক্ত নয়, সেখানে "পরমাণুর দুটি পৃথক গ্রুপ" রয়েছে যা উল্লেখ্য কার্বন পরমাণুর সাথে যুক্ত। সুতরাং এটি একটি অসম্পূর্ণ কার্বন পরমাণু তৈরি করে:
2 টি অপ্রতিসম কার্বন পরমাণুযুক্ত একটি টেট্রোজে 2 = 4 টি স্টেরিওআইসোমার রয়েছে:
3 টি অপ্রতিসম কার্বন পরমাণুযুক্ত একটি অ্যালডোপেন্টোজে 2 = 8 টি স্টেরিওআইসোমার রয়েছে:
4 টি অপ্রতিসম কার্বন পরমাণুযুক্ত অ্যালডোহেক্সোজে 2 = 16 টি স্টেরিওআইসোমার রয়েছে:
কার্বন পরমাণুর সাথে সংযুক্ত চারটি পারমাণবিক স্থানকে দুটি ভিন্ন উপায়ে সাজানো যেতে পারে। এই অণুগুলো একে অপরের দর্পণ প্রতিবিম্ব এবং একই অণুর বাম-হাত এবং ডান-হাতের সংস্করণগুলোতে নিয়ে যায়। যে অণুগুলিকে তাদের নিজস্ব দর্পণ প্রতিবিম্বে সুপারিম্পোজ করা যায় না তাদেরকে বলা হয় দর্পণ প্রতিবিম্বের কাইরাল।
অংম্রাচিং মারমা

অংম্রাচিং মারমা একজন বাংলাদেশী পেশাদার মহিলা ফুটবলার, যিনি ফরোয়ার্ড হিসাবে খেলেন, এবং মধ্যমাঠের খেলোয়াড় হিসাবে খেলতে পারেন। তিনি বাংলাদেশ জাতীয় মহিলা ফুটবল দলের হয়ে খেলেছেন। তিনি বাংলাদেশ মহিলা জাতীয় ফুটবল দলের অধিনায়কও ছিলেন।
অংম্রাচিং মারমা ১৯৯০ সালে বাংলাদেশের খাগড়াছড়ি জেলায় জন্মগ্রহণ করেন।
২০০৯ সালে জাতীয় দলের হয়ে অংম্রাচিং মারমার অভিষেক ঘটে। তিনি জাতীয় দলের অধিনায়ক ছিলেন।
শেখ জামাল মহিলা
ঢাকা আবাহনী মহিলা
বাংলাদেশ আনসার